Keskustelu:STT

message: Artikkelit  STT ja STT-Lehtikuva pitäisi varmaan yhdistää. YTJ:n rekisterin mukaan yhtiön nimi on edelleen Oy Suomen Tietotoimisto – Finska Notisbyrån Ab, johon Lehtikuva Oy fuusioitui. Apunimenä on Lehtikuva. Tytäryhtiöitä on STT Viestintäpalvelut Oy sekä Nyhetsbyrån FNB Ab. 
Ilmeisesti nimeä "STT-Lehtikuva" ei virallisesti rekistereissä ole edes olemassa, mutta useissa kohtaa sitä käytetään nettisivuilla. Varmaan STT-lehtikuva artikkeli kannattaisi uudelleenohjata tänne ja ehkä harkita tämän artikkelin nimen muuttamista Suomen Tietotoimistoksi. --Pottier (keskustelu) 15. huhtikuuta 2013 kello 17.52 (EEST)
thread_title:  Nimi ja yhdistäminen 

message: Käyttäjä: Pyscowicz lisäsi 21.3.2016 artikkeliin tiedon ja Käyttäjä: Jannex lähteen siitä, että Oy Suomen Tietotoimisto - Finska Notisbyrån Ab -niminen yhtiö olisi muuttanut nimensä STT-nimiseksi yhtiöksi. Mielestäni lähteessä ei näin sanota. Tekstissä puhutaan lähinnä brändimuutoksesta ja konsernin nimestä. Terminä konsernin nimi on epämääräinen eikä tarkoita yhtiötä, lähinnä kai konsernibrändiä - jos niin ylipäänsä voi sanoa. 
En löytänyt faktatietoa yhtiön nimen muuttamisesta. Sen sijaan päinvastainen tieto löytyy ainakin STT:n nettisivuilta ja kaupparekisteristä: STT-konserni koostuu emoyhtiöstä (Oy Suomen Tietotoimisto - Finska Notisbyrån Ab) ja kahdesta tytäryhtiöstä, kuten yrityslaatikossa seisoo. 
Samantapainen yhtiöiden ja brändien sekoittaminen näyttää olevan muotia laajemminkin yhtiöiden viestintäorganisaatioissa. Esimerkiksi Metsäliitto-niminen osuuskunta on katsonut nimensä jotenkin huonoksi ja ruvennut puhumaan Metsä Groupista, joka ei ole yhtiö, vaan Metsäliitto-konsernin brändi. 
Muutan STT-artikkelin em. mukaisesti, jos kukaan ei löydä faktatietoa yhtiön nimen muuttumisesta.--Huhdanjo (keskustelu) 23. maaliskuuta 2016 kello 06.50 (EET)
replies: text: Eli miten tarkoitus on muuttaa? Kun arkikielessä käytetään STT:ä, artikkelien kirjoittajatkin käyttävät sitä, jolloin jos otsikkona on joku muu, kaikki linkit menevät uudelleenohjauksen kauttaa. Vaihtoehtona on että joku tekee muutokset aina uusiin linkityksiin, että ne ovat muodossa STT. Lisäksi WIkipediassa lienee jonkinlainen konsensus, että Wikipediassa yrityksistä käytetään mediassa yleisesti käytössä olevaa muotoa. --Abc10 (keskustelu) 23. maaliskuuta 2016 kello 07.39 (EET)
replies: text: :Tarkoitin yhtiön nimeä eli virallista nimeä eli toiminimeä, kuten Jmk alla kirjoittaa - en artikkelin nimeä, jossa ei minunkaan mielestä ole korjattavaa: yhtiöt tunnetaan lyhenteestään.--Huhdanjo (keskustelu) 24. maaliskuuta 2016 kello 06.45 (EET)
replies: text: ::Joo, artikkelin nimestä poikkeavat usein pitkätkin nimet sekä tytäryhtiöt pitää hoitaa uudelleenohjauksilla. Kummatkin nyt kunnossa STT:n kohdalta. --Aulis Eskola (keskustelu) 24. maaliskuuta 2016 kello 09.50 (EET)

text: Sikäli kuin kyse on yhtiön toiminimestä (joka löytyy kaupparekisteristä), niin se on edelleen Oy Suomen Tietotoimisto - Finska Notisbyrån Ab. YTJ--Jmk (keskustelu) 23. maaliskuuta 2016 kello 07.43 (EET)

text: Kiitokset tarkasta huomiosta, korjasin artikkeliin että kyse oli brändäyksen muuttamisesta. --Jannex (keskustelu) 23. maaliskuuta 2016 kello 07.59 (EET)
thread_title:  STT